18. juuni

18. juuni on Gregoriuse kalendri 169. (liigaastal 170.) päev. Juliuse kalendri järgi 5. juuni (1901–2099). 1853 – Eestimaal puhkes kooleraepideemia. 1926 – Vabariigi Valitsuse otsusega kaotati osaliselt 1. detsembril kehtestatud kaitseseisukord. 1929 – Turus peetud kergejõustikuvõistlustel jooksis Eestit esindav Felix Beldsinsky 5000 meetri jooksus Eesti rekordi (15.07,4), mis püsis 1948. aastani. 1934 – Vabariigi Valitsus nimetas Aleksander Põdra Narva-Jõesuu jaoskonnavalitsuse esimeheks. 1934 – asutati Eesti Veespordi Liit; selle põhikiri registreeriti 5. jaanuar 1935. 1939 – lõppesid kolm päeva kestnud II Eesti Mängud. 1940 – Vabariigi Valitsus otsustas erakorralise olukorra tõttu anda välissaatkondade käsutusse neil lasuvate ülesannete täitmiseks: saadikule Londonis August Tormale 25 000 Inglise naela ja saadikule Stockholmis Heinrich Lareteile 200 000 Rootsi krooni, millisest summast üle anda saadikule Helsingis Aleksander Varmale 75 000 Rootsi krooni. Otsus on teada ainult ärakirja kaudu; 18. juuni protokolli ja otsuse algeksemplari Rahvusarhiivis pole ja protokollid on hiljem ümber nummerdatud. 1955 – San Francisco eestlaste protestidemonstratsioon koos lätlaste ja leedulastega ÜRO 10. aastapäevale saabunud Vjatšeslav Molotovi vastu. 1967 – Jaan Talts püstitas Sofias kaks maailmarekordit (poolraskekaalu tõukamises 193 kg ja kolmevõistluses 497,5 kg). 1992 – Eesti Vabariigi Ülemnõukogu seadusega said väliseestlased valimisõiguse. 1994 – Tartus avati Jakob Hurda mälestussammas ja algas suur juubelilaulupidu. 0618 – Tang Gaozu keisriks saamisega algas Hiinas Tangi dünastia. 0860 – Rootsi viikingid ründasid Konstantinoopolit. 1053 – Civitate lahingus võitsid normannid Richard Aversast, Humfred Hauteville'ist ja Robert Guiskardi juhtimisel ülekaalukat paavsti sõjaväge. Paavst Leo IX langes vangi ja pidi tunnustama normannide vallutusi Lõuna-Itaalias. 1155 – paavst Hadrianus IV kroonis Roomas Friedrich I Barbarossa Saksa-Rooma riigi Saksa-Rooma keisriks. 1264 – Iirimaal kogunes esimest korda Iiri parlament. 1450 – Inglismaal lõid Jack Cade'i juhitud ülestõusnud Sevenoaksi lahingus kuningas Henry VI väge. 1452 – paavst Nicolaus V andis bullas "Dum diversas" Portugali kuningale Alfons V-le loa vallutada uskmatute maid Lääne-Aafrikas ning orjastada sealseid elanikke . 1812 – Ameerika Ühendriigid kuulutasid sõja Suurbritannia ja Iirimaa Ühendkuningriigile. 1815 – Waterloo lahingus purustasid Briti ja Preisi üksused Arthur Wellesley ja Gebhard Leberecht von Blücheri juhtimisel Napoleoni sõjaväe. 1932 – Ylivieskas toimus lahing 400 lapualase ja politseinike vahel. 1937 – algas Valeri Tškalovi lend üle põhjapooluse. 1940 – Teine maailmasõda: kindral Charles de Gaulle luges Londoni raadios ette üleskutse Saksa okupatsiooni vastu võitlemiseks. 1946 – Itaalia kuulutati vabariigiks. 1953 – Egiptus kuulutati vabariigiks. 1979 – Leonid Brežnev ja Jimmy Carter kirjutasid Viinis alla SALT II lepingule.  Pikemalt artiklis Sündinud 18. juunil 1769 – Robert Stewart, Castlereaghi vikont, Iiri ja Briti riigitegelane 1812 – Ivan Gontšarov, vene kirjanik 1817 – Franz Anton von Schiefner, keeleteadlane, etnograaf ja rahvaluuleteadlane 1882 – Georgi Dimitrov, Bulgaaria poliitik 1884 – Édouard Daladier, Prantsusmaa poliitik 1884 – Leonti Ramenski, Vene botaanik ja ökoloog 1888 – Otto Krusten, karikaturist 1892 – Andrus Saareste, keelemees 1897 – Benedictus Springer, hollandi kabetaja 1901 – Jeanette MacDonald, USA filminäitleja 1903 – Raymond Radiguet, prantsuse kirjanik 1905 – Eduard Tubin, Eesti helilooja ja dirigent 1906 – Oskar Seliaru, näitleja 1916 – Roman Toi, Eesti helilooja ja koorijuht 1918 – Jerome Karle, ameerika füsiokeemik 1919 – Jüri Järvet, näitleja, stsenarist ja följetonist 1920 – Siima Škop, Eesti graafik 1929 – Jürgen Habermas, saksa filosoof 1939 – Jaak Sarapuu, kirjanik 1941 – Aarne Vahuri, pianist ja ansamblijuht 1942 – Paul McCartney, inglise rokkmuusik 1942 – Ülo Matjus, eesti filosoof ja literaat 1946 – Tõnu Virve, filmilavastaja ning teatri- ja filmikunstnik 1948 – Rein Hanson, ajakirjanik 1953 – Raimo Aas, humorist 1955 – Katrin Soans, kujunduskunstnik 1971 – Gaute Kivistik (Rohke Debelakk), humorist ja ajakirjanik 1972 – Anu Tali, dirigent 1972 – Kadri Tali, muusikaprodutsent 1980 – Sergei Kirdjapkin, Venemaa kergejõustiklane  Pikemalt artiklis Surnud 18. juunil 0741 – Leon III, Bütsantsi keiser (Süüria dünastiast) 1291 – Alfonso III, Aragóni kuningas 1558 – Anton von Schauenburg, Kölni peapiiskop 1824 – Ferdinando III, Toscana suurhertsog 1928 – Roald Amundsen, Norra polaaruurija 1938 – Hans Kampus, Eesti metsateadlane 1975 – Albert Eskel, Eesti skulptor 1991 – Zdeněk Pluhař, tšehhi kirjanik 2018 – XXXTentacion (Jahseh Dewayne Onfroy), Ameerika Ühendriikide räppar, laulja, laulukirjutaja 2022 – Uffe Ellemann-Jensen, Taani poliitik 2024 – Anouk Aimée, prantsuse filminäitleja ... Eestis – Auli, Aurelia, Auri, Reeli, Reelika, Reili Tallinna maksimumtemperatuur +28,2 °C (1953) Tallinna miinimumtemperatuur +2,3 °C (1921) Tartu maksimumtemperatuur +34 °C (1905) – kuu kõrgeim õhutemperatuur kuni 2021. aastani Tartu miinimumtemperatuur +2,7 °C (1911) Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 131. ESBL veebis (vaadatud 29.12.2014). Tõotan ustavaks jääda... 2004, lk. 488–489. https://www.ra.ee/dgs/_purl.php?shc=ERA.31.2.941:2. David Vseviov (2004). Bütsantsi keisrid. Valitsejad purpuris. Tallinn: Kunst.